Χορήγηση πρώτης αρωγής έναντι επιχορήγησης προς πληγείσες επιχειρήσεις και μη κερδοσκοπικού χαρακτήρα φορείς

Περιγραφή: Η διαδικασία αφορά στη χορήγηση έκτακτης εφάπαξ οικονομικής ενίσχυσης ως πρώτη αρωγή για την αντιμετώπιση ζημιών σε μη κερδοσκοπικού χαρακτήρα φορείς και επιχειρήσεις –συμπεριλαμβανομένων των κτηνοτροφικών μονάδων ή και των αγροτικών εκμεταλλεύσεων κατά περίπτωση–, ανεξάρτητα από τη νομική τους μορφή, που έχουν πληγεί και έχουν την έδρα τους ή υποκατάστημα σε περιοχές που έχουν οριοθετηθεί ως πληγείσες ή έχουν κηρυχθεί σε κατάσταση έκτακτης ανάγκης. 
Η ενίσχυση πρώτης αρωγής αποτελεί έναντι της επιχορήγησης για την αντιμετώπιση ζημιών του ν. 4797/2021.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ
en: MINISTRY FOR CLIMATE CRISIS AND CIVIL PROTECTION
Οργανική μονάδα θεσμικού φορέα: title: el: ΓΕΝΙΚΗ ΓΡΑΜΜΑΤΕΙΑ ΑΠΟΚΑΤΑΣΤΑΣΗΣ ΦΥΣΙΚΩΝ ΚΑΤΑΣΤΡΟΦΩΝ ΚΑΙ ΚΡΑΤΙΚΗΣ ΑΡΩΓΗΣ
Παρέχεται σε: Επιχειρήσεις
Νομικά Πρόσωπα – Νομικές Οντότητες
Σημεία εξυπηρέτησης: Παρέχεται μόνο ψηφιακά
Ψηφιακά σημεία παροχής: title: Κρατική Αρωγή για τους πληγέντες από φυσικές καταστροφές
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 20 έως 60 ημέρες
Προϋποθέσεις: conditions_name: Εισήγηση της Κυβερνητικής Επιτροπής Κρατικής Αρωγής για τον καθορισμό του ύψους της ενίσχυσης πρώτης αρωγής ανάλογα με τη σοβαρότητα των ζημιών και την εξειδίκευση των πληγεισών περιοχών στις οποίες αφορά.
conditions_type: Διοικητικές
conditions_name: Οι επιχειρήσεις και οι φορείς ή οι τυχόν αγροτικές εκμεταλλεύσεις πρέπει να λειτουργούν νόμιμα και να έχουν την έδρα τους ή υποκατάστημα στις περιοχές που έχουν  πληγεί, για τις οποίες έχουν εκδοθεί αποφάσεις για την κήρυξή τους σε κατάσταση έκτακτης ανάγκης πολιτικής προστασίας ή οριοθέτησής τους και έχουν υποστεί υλικές ζημιές εξαιτίας της φυσικής καταστροφής.
conditions_type: Γεωγραφικές
conditions_name: Οι επιχειρήσεις και οι φορείς ή οι τυχόν αγροτικές εκμεταλλεύσεις δεν πρέπει να έχουν τεθεί σε αδράνεια, σε κατάσταση πτώχευσης ή σε εκκαθάριση μέχρι και την ημερομηνία ελέγχου πληρωμής, όπως αυτό προκύπτει από τα στοιχεία που τηρούνται στο φορολογικό Μητρώο της ΑΑΔΕ. Επίσης, δεν πρέπει να έχει ανασταλεί, μέχρι και την ημερομηνία ελέγχου πληρωμής, η χρήση του ΑΦΜ τους για τη διενέργεια ενδοκοινοτικών συναλλαγών (ΓΓΔΕ ΠΟΛ. 1200/2015), όπως αυτό προκύπτει από το φορολογικό Μητρώο της ΑΑΔΕ. Τέλος, είναι απαραίτητο να έχουν υποβάλει αίτηση στην οικεία Περιφέρεια για καταγραφή και εκτίμηση ζημιών από τις επιτροπές κρατικής αρωγής.
conditions_type: Οικονομικές
conditions_name: Τυχόν πρόσθετες προϋποθέσεις κατά περίπτωση που ορίζονται στην εκάστοτε Κοινή Υπουργική Απόφαση, όπως η εμφάνιση εισοδήματος από επιχειρηματική δραστηριότητα.
conditions_type: Διοικητικές
conditions_name: Για την καταβολή της ενίσχυσης πρώτης αρωγής έναντι επιχορήγησης ο δικαιούχος πρέπει να υποβάλει αίτηση μέσω της ηλεκτρονικής πλατφόρμας (https://www.aade.gr/arogi), η οποία συνιστά και υπεύθυνη δήλωση του ν. 1599/1986 (Α’ 75) ως προς το αληθές και ακριβές περιεχόμενό της.
conditions_type: Διοικητικές
conditions_name: Πριν από την καταβολή της ενίσχυσης πρώτης αρωγής, καθώς και εκ των υστέρων, διενεργούνται διασταυρώσεις στοιχείων με στοιχεία που υποβάλλει η Περιφέρεια.
conditions_type: Διοικητικές
conditions_name: Η αίτηση υποβάλλεται ψηφιακά με τη χρήση των προσωπικών κωδικών taxisnet.
conditions_type: Κατοχής κωδικών για είσοδο σε λογισμικό
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Νομικά πρόσωπα
Φυσικά πρόσωπα
Σημειώσεις: α) Στην ηλεκτρονική πλατφόρμα οι ενδιαφερόμενοι, πριν υποβάλουν την αίτησή τους, μπορούν να αναζητήσουν όλες τις απαραίτητες πληροφορίες (νομικό πλαίσιο, προθεσμίες κ.λπ.), κατά περίπτωση, τις σχετικές διατάξεις, καθώς και τις οδηγίες χρήσης.

β) Κάθε επιχείρηση ή φορέας (μοναδικός ΑΦΜ) δύναται να αιτηθεί μόνο για μία ενίσχυση από τις διαθέσιμες, βάσει συγκεκριμένων προϋποθέσεων.

γ) Για την καταβολή της ενίσχυσης διασταυρώνονται τα στοιχεία των αιτήσεων που έχουν υποβληθεί στη διαδικτυακή πύλη της Κρατικής Αρωγής (arogi.gov.gr) με τις αιτήσεις που υποβάλλονται στην οικεία Περιφέρεια για την καταγραφή και την εκτίμηση των ζημιών από τις επιτροπές κρατικής αρωγής. Σε περίπτωση που το ποσό της αίτησης είναι μεγαλύτερο από το ποσό που αντιστοιχεί βάσει των στοιχείων της Περιφέρειας, τότε ως πρώτη αρωγή καταβάλλεται το ποσό που αντιστοιχεί στη σοβαρότητα των ζημιών, όπως αυτή προκύπτει από τα στοιχεία της Περιφέρειας. 

δ) Η αίτηση για χορήγηση πρώτης αρωγής έναντι επιχορήγησης αποτελεί μέρος της συνολικής αίτησης που υποβάλλεται ταυτόχρονα και για τη χορήγηση πρώτης αρωγής έναντι στεγαστικής συνδρομής ή και για τη χορήγηση τυχόν ενισχύσεων για την αντιμετώπιση των πρώτων βιοτικών αναγκών και απλών επισκευαστικών εργασιών ή/και την αντικατάσταση οικοσκευής, εφόσον ο αιτών τυγχάνει δικαιούχος αυτών.
Τίτλος: Χορήγηση πρώτης αρωγής έναντι επιχορήγησης προς πληγείσες επιχειρήσεις και μη κερδοσκοπικού χαρακτήρα φορείς
Τύπος αίτησης: Αίτηση
Βήματα: step_description: Έκδοση Κοινής Υπουργικής Απόφασης για την οριοθέτηση των πληγεισών περιοχών ή έκδοση απόφασης του Γενικού Γραμματέα Πολιτικής Προστασίας για την κήρυξη των περιοχών σε έκτακτη ανάγκη πολιτικής προστασίας.
step_implementation: Υπογραφή
step_official: Αρμόδια Γενική Διεύθυνση
step_title: Οριοθέτηση πληγεισών περιοχών/κήρυξη σε έκτακτη ανάγκη πολιτικής προστασίας
step_description: Εισήγηση της Κυβερνητικής Επιτροπής Κρατικής Αρωγής για τον καθορισμό του ύψους της ενίσχυσης πρώτης αρωγής ανάλογα με τη σοβαρότητα των ζημιών και την εξειδίκευση των πληγεισών περιοχών στις οποίες αφορά.
step_implementation: Υπογραφή
step_official: Άλλο
step_title: Εισήγηση της Κυβερνητικής Επιτροπής Κρατικής Αρωγής
step_description: Έκδοση Κοινής Υπουργικής Απόφασης για τη χορήγηση της πρώτης αρωγής, στην οποία προσδιορίζονται οι επιλέξιμες περιοχές, το ύψος της ενίσχυσης και κάθε άλλη λεπτομέρεια.
step_implementation: Υπογραφή
step_official: Αρμόδια Διεύθυνση
step_title: Έκδοση Κοινής Υπουργικής Απόφασης χορήγησης πρώτης αρωγής
step_description: α) Ο χρήστης πραγματοποιεί είσοδο στην ψηφιακή πλατφόρμα (https://arogi.gov.gr/) κατόπιν αυθεντικοποίησης με κωδικούς-διαπιστευτήρια TAXISnet, επιλέγοντας «Λοιπές Υπηρεσίες» από το μενού «Ψηφιακές υπηρεσίες myAADE» στον δικτυακό τόπο της ΑΑΔΕ και εν συνεχεία «Κρατική Αρωγή για τους πληγέντες από φυσικές καταστροφές». β) Με την είσοδο και την υποβολή αίτησης ο δικαιούχος πιστοποιεί την ακρίβεια των δηλουμένων και συναινεί στην επεξεργασία των στοιχείων που υποβάλλει και των διαθέσιμων στοιχείων της ΑΑΔΕ, καθώς και στη διαβίβαση των στοιχείων προς τις αρμόδιες υπηρεσίες. γ) Κατόπιν επιλέγει «Υποβολή Αίτησης». Στο παράθυρο που ανοίγει ο αιτών διαβάζει τις βασικές πληροφορίες για τη θεομηνία που τον ενδιαφέρει και τις επιλογές που έχει στη διάθεσή του. δ) Στο πεδίο «Υποβολές Αιτήσεων Αρωγής» ο χρήστης επιλέγει διαδοχικά «Νέα Αίτηση», στη λίστα με τη θεομηνία που τον ενδιαφέρει, και μετά «Δημιουργία Αίτησης. ε) Εμφανίζονται οι καρτέλες «Στεγαστική Συνδρομή», «Απαλλαγές ΕΝΦΙΑ», «Ενίσχυση Επιχείρησης», «Υποβολή Αίτησης» και, κατά περίπτωση, δύναται να εμφανίζεται και η καρτέλα «Αποζημίωση Οικοσκευής» εφόσον αυτό έχει ενεργοποιηθεί με αντίστοιχη Κοινή Υπουργική Απόφαση. Ο δικαιούχος επιλέγει την καρτέλα που τον ενδιαφέρει. στ) Ο χρήστης μεταβαίνει στην καρτέλα «Ενίσχυση Επιχείρησης», όπου επιλέγει το είδος της επιχείρησης και την έκταση των ζημιών και υπολογίζεται αυτόματα το ύψος της προβλεπόμενης ενίσχυσης. ζ) Ο αιτών επιλέγει την καρτέλα «Υποβολή Αίτησης» και βλέπει συγκεντρωτικά την αίτησή του καθώς και το συνολικό ποσό πρώτης αρωγής που του αναλογεί. η) Η εφαρμογή μεταβαίνει στο πεδίο «Συμψηφισμός – Κυρώσεις», όπου ο αιτών τσεκάρει ότι έλαβε γνώση. θ) Ο χρήστης, αφού ελέγξει τα στοιχεία του συγκεντρωτικού πίνακα, προχωρά στην οριστική υποβολή της αίτησης.
step_implementation: Ενέργεια μέσω λογισμικού
step_official: Αρμόδια υπηρεσία
step_title: Υποβολή αίτησης
step_description: α) Για την καταβολή της ενίσχυσης διασταυρώνονται τα στοιχεία των αιτήσεων που έχουν υποβληθεί στη διαδικτυακή πύλη  (arogi.gov.gr) με τις αιτήσεις που υποβάλλονται στην οικεία Περιφέρεια για την καταγραφή και την εκτίμηση των ζημιών από τις επιτροπές κρατικής αρωγής. β) Γίνεται επεξεργασία και διασταύρωση των στοιχείων των αιτήσεων με τα στοιχεία που έχει στη διάθεσή της η ΑΑΔΕ και στη συνέχεια δημιουργούνται αναλυτική κατάσταση δικαιούχων σε ηλεκτρονική μορφή με τα στοιχεία των δικαιούχων και το δικαιούμενο ποσό και συγκεντρωτική κατάσταση δικαιούχων σε έντυπη και ηλεκτρονική μορφή που περιλαμβάνει το συνολικό προς πληρωμή ποσό, ολογράφως και αριθμητικώς, το πλήθος των συναλλαγών καθώς και το συνολικό ανά συναλλαγή κόστος προς τρίτους (ΔΙΑΣ ΑΕ).
step_implementation: Ενέργεια μέσω λογισμικού
step_official: Αρμόδια υπηρεσία
step_title: Διασταύρωση στοιχείων και δημιουργία καταστάσεων δικαιούχων
step_description: α) Η συγκεντρωτική κατάσταση που δημιουργεί η ΑΑΔΕ αποστέλλεται στην αρμόδια ΓΔΟΥ, η οποία μεταφέρει τα ποσά και υποβάλλει αίτημα στο Γενικό Λογιστήριο του Κράτους (ΓΛΚ). β) Το ΓΛΚ εκδίδει ειδική εντολή προς την Τράπεζα της Ελλάδος. Η ΔΙΑΣ μεταφέρει τα ποσά σε πίστωση των εμπορικών τραπεζικών λογαριασμών των δικαιούχων. Τα ποσά που απέτυχαν να πληρωθούν επιστρέφουν στον λογαριασμό του Ελληνικού Δημοσίου. γ) Για τις αποτυχούσες πληρωμές η ΑΑΔΕ ενημερώνει σχετικά τους δικαιούχους, ώστε να διορθώσουν τον τραπεζικό λογαριασμό ΙΒΑΝ στην Προσωποποιημένη Πληροφόρηση ΟΠΣ «TAXISnet» της ΑΑΔΕ, προκειμένου να διενεργηθεί δεύτερος κύκλος πληρωμών, ο οποίος είναι τελικός και πραγματοποιείται εντός του τρέχοντος έτους.
step_implementation: Υπογραφή
step_official: Αρμόδια Γενική Διεύθυνση
step_title: Πληρωμή δικαιούχων
step_description: α) Η εμφάνιση των σχετικών πληρωμών στη δημόσια ληψοδοσία πραγματοποιείται με την έκδοση συμψηφιστικών χρηματικών ενταλμάτων από την αρμόδια ΓΔΟΥ. β) Τα δικαιολογητικά για την έκδοση των σχετικών χρηματικών ενταλμάτων είναι η απόφαση του Υπουργού Εθνικής Οικονομίας και Οικονομικών για ένταξη και έγκριση πιστώσεων του έργου στο ΠΔΕ 2023 (ΣΑΝΑ), η συγκεντρωτική κατάσταση δικαιούχων και το αποδεικτικό της ηλεκτρονικής εντολής (eps) για τη μεταφορά του ποσού από τον λογαριασμό του έργου ΠΔΕ στον ενδιάμεσο λογαριασμό που τηρείται στην Τράπεζα της Ελλάδος.
step_implementation: Υπογραφή
step_official: Αρμόδια Γενική Διεύθυνση
step_title: Εμφάνιση πληρωμών στη δημόσια ληψοδοσία
Εξερχόμενα: Κατάθεση ποσού
Νομοθεσία: rule_decision_number: 4797
rule_decision_year: 2021
rule_description: Κρατική αρωγή προς επιχειρήσεις και μη κερδοσκοπικού χαρακτήρα φορείς για θεομηνίες, επείγουσες ρυθμίσεις για τη στήριξη της οικονομίας, συμπληρωματικός κρατικός προϋπολογισμός και συνταξιοδοτική ρύθμιση και λοιπές επείγουσες διατάξεις.
rule_gazette_doc_issue: Α
rule_gazette_doc_number: 66
rule_type: Νόμος
rule_decision_number: 74617
rule_decision_year: 2021
rule_description: Ρύθμιση ειδικότερων θεμάτων επί των διαδικασιών επιχορήγησης επιχειρήσεων για θεομηνίες του ν. 4797/2021 (Α’ 66).
rule_gazette_doc_issue: Β
rule_gazette_doc_number: 2670
rule_type: Υπουργική Απόφαση
Παρατηρήσεις: α) Η έκτακτη εφάπαξ ενίσχυση πρώτης αρωγής αποτελεί έναντι της επιχορήγησης για αντιμετώπιση ζημιών σε στοιχεία ενεργητικού (εξοπλισμό, πρώτες ύλες, εμπορεύματα κ.λπ.) επιχειρήσεων και φορέων μη κερδοσκοπικού χαρακτήρα. Στους δικαιούχους δύναται να περιλαμβάνονται και οι αγροτικές εκμεταλλεύσεις ή οι κτηνοτροφικές εκμεταλλεύσεις, ανάλογα με την αναγκαιότητα και την εισήγηση της Κυβερνητικής Επιτροπής Κρατικής Αρωγής κάθε φορά.

β) Η ενίσχυση καταβάλλεται από την αρμόδια Γενική Διεύθυνση Οικονομικών Υπηρεσιών (ΓΔΟΥ) στον λογαριασμό ΙΒΑΝ που έχει δηλώσει ο δικαιούχος στην Ανεξάρτητη Αρχή Δημοσίων Εσόδων (ΑΑΔΕ).

γ) Η ενίσχυση καταβάλλεται έναντι της επιχορήγησης και συμψηφίζεται με την προκαταβολή έναντι επιχορήγησης (εφόσον προβλεφθεί) και την τελική επιχορήγηση των δικαιούχων του ν. 4797/2021, όπως αυτή καθορίζεται βάσει της εκτίμησης και της καταγραφής των ζημιών από τις επιτροπές κρατικής αρωγής της Περιφέρειας, καθώς και από τον έλεγχο από τις αρμόδιες υπηρεσίες. 

δ) Η ενίσχυση είναι αφορολόγητη, ανεκχώρητη και ακατάσχετη στα χέρια του Δημοσίου ή τρίτων. 

ε) Το ύψος της ενίσχυσης ανάλογα με τη σοβαρότητα των ζημιών, οι προϋποθέσεις και ο τρόπος καταβολής καθορίζονται με την Κοινή Υπουργική Απόφαση που εκδίδεται κάθε φορά για μια φυσική καταστροφή. 

στ) Σε περίπτωση (i) που το τελικό δικαιούμενο ποσό επιχορήγησης το οποίο θα καθοριστεί είναι μικρότερο από το καταβληθέν ποσό πρώτης αρωγής, (ii) που δεν υποβληθούν αίτηση και φάκελος για επιχορήγηση εντός των προβλεπόμενων προθεσμιών ή ο αιτών δεν κριθεί δικαιούχος κρατικής αρωγής, (iii) ψευδούς δήλωσης ή αν διαπιστωθεί μη τήρηση των όρων ή ότι ο αιτών δεν είναι δικαιούχος επιχορήγησης, τότε το υπερβάλλον ποσό ή το συνολικό ποσό, κατά περίπτωση, επιστρέφεται στο Ελληνικό Δημόσιο ως αχρεωστήτως καταβληθέν, εντόκως, σύμφωνα με το επιτόκιο ανάκτησης της Ευρωπαϊκής Επιτροπής, εφαρμοζομένου κατά τα λοιπά του Κώδικα Είσπραξης Δημοσίων Εσόδων (ΚΕΔΕ). 

ζ) Ο αιτών υποχρεούται να υποβάλει παράλληλα αίτηση στην οικεία Περιφέρεια για καταγραφή και εκτίμηση της ζημιάς από τις επιτροπές κρατικής αρωγής, και να καταθέσει πλήρη φάκελο για την επιχορήγηση του ν. 4797/2021.

η) Οι Περιφέρειες αποστέλλουν στη Γενική Διεύθυνση Κρατικής Αρωγής και Συντονισμού (ΓΔΚΑΣ) τα πλήρη δικαιολογητικά επιχορήγησης του ν. 4797/2021 καθώς και τυχόν απαραίτητες διευκρινίσεις που ζητούνται για τους πληγέντες εντός της τετραετίας από την ημερομηνία της θεομηνίας. Μετά την παρέλευση της ως άνω προθεσμίας νοείται ότι δεν υποβλήθηκε φάκελος για την επιχορήγηση του ν. 4797/2021.

θ) Για τον προσδιορισμό των υπόχρεων και τον υπολογισμό των αχρεωστήτως καταβληθέντων ποσών η ΓΔΚΑΣ, μετά την υποβολή των συγκεντρωτικών καταστάσεων από τις αρμόδιες Περιφέρειες και την έκδοση των αποφάσεων επιχορήγησης εντός τριετίας από τη θεομηνία, καθώς και τη συγκέντρωση των απαραίτητων δικαιολογητικών μέσω των Περιφερειών εντός τετραετίας από τη θεομηνία, αποστέλλει τους πλήρεις φακέλους δικαιολογητικών στη ΓΔΟΥ του Υπουργείου Εθνικής Οικονομίας και Οικονομικών προς έλεγχο και εκκαθάριση, μαζί με τα στοιχεία των συγκεντρωτικών καταστάσεων και τα στοιχεία της χορηγηθείσας πρώτης αρωγής και της συμψηφισθείσας πρώτης αρωγής από τον Οργανισμό Ελληνικών Γεωργικών Ασφαλίσεων (ΕΛΓΑ). Η ΓΔΟΥ, μετά τον σχετικό έλεγχο και τη διασταύρωση των στοιχείων, προσδιορίζει το τελικό δικαιούμενο ποσό επιχορήγησης, καθώς και το χορηγηθέν ποσό πρώτης αρωγής που υπερβαίνει το δικαιούμενο ποσό επιχορήγησης. Στη συνέχεια, αποστέλλει στην ΑΑΔΕ κατάσταση με τους υπόχρεους προς επιστροφή, το δικαιούμενο ποσό επιχορήγησης, την πρώτη αρωγή, το υπερβάλλον χορηγηθέν ποσό ενίσχυσης πρώτης αρωγής που αποτελεί αχρεωστήτως καταβληθέν ποσό, το ποσό που συμψηφίστηκε από τον ΕΛΓΑ, καθώς και το αχρεωστήτως καταβληθέν ποσό μετά την αφαίρεση του ποσού που συμψηφίστηκε από τον ΕΛΓΑ, προκειμένου να προβεί σε διασταύρωση των ποσών πρώτης αρωγής και στον υπολογισμό των αναλογούντων τόκων και ακολουθείται η διαδικασία επιστροφής αχρεωστήτως καταβληθέντων ποσών.

ι) Σε περίπτωση επιστροφής αχρεωστήτως καταβληθέντος ποσού, η Διεύθυνση Οικονομικής Διαχείρισης (ΔΟΔ) της ΓΔΟΥ του Υπουργείου Εθνικής Οικονομίας και Οικονομικών εκδίδει απόφαση επιστροφής του αχρεωστήτως καταβληθέντος ποσού και του αναλογούντος τόκου, η οποία κοινοποιείται ψηφιακά στον υπόχρεο μέσω της ανάρτησης στο πληροφοριακό σύστημα της ΑΑΔΕ myAADE, στην επιλογή Μητρώο και Επικοινωνία/e-Κοινοποιήσεις. Κατόπιν, ο υπόχρεος λαμβάνει ειδοποίηση στη δηλωθείσα διεύθυνση ηλεκτρονικού ταχυδρομείου.  Η απόφαση θεωρείται ότι έχει νομίμως κοινοποιηθεί μετά την παρέλευση δέκα (10) ημερών από την ανάρτησή της στον λογαριασμό του υπόχρεου, εφόσον δεν προκύπτει προγενέστερος χρόνος παραλαβής. Σε περίπτωση που δεν είναι εφικτή η ψηφιακή κοινοποίηση,  η ΑΑΔΕ ενημερώνει τη ΔΟΔ της ΓΔΟΥ του Υπουργείου Εθνικής Οικονομίας και Οικονομικών, η οποία στη συνέχεια την κοινοποιεί ταχυδρομικά με συστημένη επιστολή. Η απόφαση θεωρείται ότι έχει νομίμως κοινοποιηθεί μετά την παρέλευση δέκα (10) ημερών από την αποστολή της συστημένης επιστολής από τη ΓΔΟΥ.
Άλλες πληροφορίες: Επίσημος τίτλος: Χορήγηση πρώτης αρωγής έναντι επιχορήγησης προς πληγείσες επιχειρήσεις και μη κερδοσκοπικού χαρακτήρα φορείς